კარალეთის თემი
კარალეთის თემი (ყოფ. კარალეთის თემის საკრებულო) — ადმინისტრაციული ერთეული საქართველოში, გორის მუნიციპალიტეტში. შედის სოფლები დიდი გარეჯვარი, კარალეთი, პატარა გარეჯვარი და სათბურების დასახლება. ცენტრი — კარალეთი (გორიდან 8,5 კმ). საბჭოთა პერიოდში ეწოდებოდა კარალეთის სასოფლო საბჭო (სოფსაბჭო). 1987 წლის მონაცემებით, მოქმედებდა 1 საბჭოთა მეურნეობა და 1 სამეურნეობათაშორისო მეურნეობა.